Vaikka retkipyöräilyn kasvanut suosio ja niin sanottujen bikepacking-laukkujen esiinmarssi ovat kasvattaneet laukkuvalikoimaa, ei tankolaukku ole mikään uusi keksintö. Ohjaustankoon kiinnitettävät pyörälaukut ovat kuljettaneet retkivarusteita jo vuosikymmenien ajan. Merkeistä erityisesti Carradice ja Ortlieb tarjoavat perinteisemmän mallisia tankolaukkuja. Tällaisten laukkujen etuna on tukevampi kiinnitys ohjaustankoon. Toinen suuri etu on, että laukun saa auki yksinkertaisesti avaamalla kannen.